It is necessary to take GST number to take advantage of schemes
वाणिज्य कर विभाग और गाजियाबाद लोहा विक्रेता मंडल के संयुक्त तत्वाधान में शनिवार को लोहा मंडी में जीएसटी पंजीयन जागरुकता शिविर आयोजित किया गया। वाणिज्य कर विभाग के जोनल कमिश्नर संज
जागरण संवाददाता, गाजियाबाद : वाणिज्य कर विभाग और गाजियाबाद लोहा विक्रेता मंडल के संयुक्त तत्वाधान में शनिवार को लोहा मंडी में जीएसटी पंजीयन जागरुकता शिविर आयोजित किया गया। वाणिज्य कर विभाग के जोनल कमिश्नर संजीव कुमार सिन्हा ने बताया कि व्यापारियों के लागू योजनाओं का लाभ लेने के लिए जीएसटी नंबर लेना जरूरी है।
उन्होंने बताया कि व्यापारियों के लिए दस लाख रुपये तक की दुर्घटना बीमा योजना है। जीएसटी नंबर रखने वाले व्यापारी को ही इसका लाभ मिलता है। इस बीमा योजना के तहत अपंगता पर पांच लाख रुपये देने का प्रावधान है। उन्होंने बताया कि जल्द ही व्यापारियों के लिए पेंशन योजना लागू होने जा रही है। उसका लाभ भी जीएसटी नंबर के आधार पर ही मिलेगा। व्यापारियों ने वाणिज्य कर विभाग में होने वाली असुविधाओं से जोनल कमिश्नर को अवगत कराया। बताया कि सचल दल का चेकिग के दौरान व्यवहार ठीक नहीं रहता। छोटी तकनीकी गलतियों के कारण भी वाहन को मोहननगर भेज दिया जाता है। इस पर जोनल कमिश्नर ने आश्वासन दिया कि नक्शा बनाकर चेकिग की उचित व्यवस्था की जाएगी। इससे व्यापारियों को असुविधा नहीं होगी। इस अवसर पर लोहा विक्रेता मंडल के अध्यक्ष अतुल कुमार जैन, पूर्व अध्यक्ष बृजनंदन गुप्ता, सुबोध गुप्ता, जय कुमार गुप्ता, अमरीश जैन आदि उपस्थित रहे।